276 Pascha

Aliquando pasca sumitur pro die, ut Luc. [22:1]: *Appropinquabat dies festus azymorum, qui dicitur Pascha*. Aliquando sumitur pro hora, ut ibi [Leu. 23:5]: *Quartadecima die [mensis] ad vesperum* pascha *Domini*. Est quandoque pro ipso festo, ut Joan. 13[:1]: *Ante diem festum Paschæ, sciens Jesus quia venit hora [ejus]*. Quandoque necesse erat pascha, quandoque pro ipso azimo, ut ibi [Joan. 18:28]: *Non introierunt [in praetorium], ut non contaminarentur, sed ut* comederent *Pascha*. Aliquando ponitur pro ipso Christo, ut ibi [1 Cor. 5:7]: *Pascha nostrum immolatus est Christus*. Sane pascha dicitur Hebraice a phase [pesach] quod transitus. Sed Grece dicitur a pachium [pascha] quod est passio quia per passione Christi transiamus ad gloriam.